Translate the text from Welsh to English.



 
Hoffwn roi diweddariad i’r aelodau ynghylch ein gwaith parhaus i sicrhau cyn lleied o darfu â phosibl ar addysg, ac i sicrhau bod pob lleoliad yn parhau i fod mor ddiogel â phosibl.  


Hoffwn ddiolch eto i’r gymuned addysg am ei gwaith caled parhaus i gefnogi ein plant a’n pobl ifanc yn ystod y cyfnod heriol hwn.  


Mae presenoldeb yn yr ysgol wedi cynyddu am yr ail wythnos yn olynol. Roedd cyfartaledd o 87\.4% o’r holl ddisgyblion yn bresennol yn yr ysgol dros yr wythnos rhwng 4 Hydref ac 8 Hydref.  Mae hyn yn ystod cyfnod ble mae trosglwyddiad y feirws o fewn y gymuned yn parhau i fod yn uchel iawn.


Er fy mod yn falch bod presenoldeb yn parhau i gynyddu, ochr yn ochr â’r gwaith dadansoddi data yr ydym yn ei wneud yn barhaus, mae’n bwysig bod gennym y dealltwriaeth gorau posibl o’r hyn sy’n digwydd mewn gwirionedd. Felly, rwyf wedi gofyn i fy swyddogion gynnal adolygiad cynhwysfawr o batrymau presenoldeb, i lywio’r gwaith o ddatblygu ymyriadau polisi yn y maes hwn yn y dyfodol. Byddwn yn dadansoddi a dehongli ffynonellau data ar gyfraddau presenoldeb/diffyg presenoldeb yn ysgolion Cymru. Bydd y gwaith hwn yn cynnwys gweithio gyda rhanddeiliaid ym maes addysg i gasglu gwybodaeth am y sefyllfa sy’n datblygu a pha fesurau/ymyriadau sydd eu hangen i ymgysylltu’n well â dysgwyr. Cyhoeddwyd canllawiau presenoldeb diwygiedig i ysgolion yr wythnos hon hefyd, i adlewyrchu’r cyd\-destun presennol. 


Mae’n ymddangos bod cyfraddau heintio ymysg plant a phobl ifanc 10 – 19 oed yn sefydlogi, fel y gwelir yn ystadegau wythnosol Addysg Iechyd Cyhoeddus Cymru. Mae hyn yn unol â modelu Llywodraeth Cymru. Er hyn, mae’n bwysig ein bod yn parhau i fod yn ofalus a bydd rhaid inni aros ychydig wythnosau cyn cadarnhau tuedd. 


Ychydig iawn o blant a phobl ifanc iach sy’n datblygu salwch difrifol ar ôl dal haint Covid\-19\. Er hyn, gwyddom y gall y rhaglen frechu chwarae rôl allweddol o ran lleihau lledaeniad y feirws, gan helpu hefyd i leihau’r angen i blant gael amser i ffwrdd o’r ysgol. Felly, rwy’n falch o gadarnhau’r canlynol:


* Mae 85% o’r boblogaeth dros 16 oed wedi’u brechu’n llawn
* Mae bron i 74% o bobl ifanc 16 – 17 oed wedi’u brechu
* Mae mwy na 22% o blant a phobl ifanc 12 – 15 oed yn awr wedi cael brechlyn. Rydym ar y trywydd iawn i gynnig un dos i bob plentyn a pherson ifanc 12 – 15 oed erbyn 1 Tachwedd
* Mae 93% o’r gweithlu addysg wedi’u brechu


Mae Iechyd Cyhoeddus Cymru wedi llunio gwybodaeth i blant a rhieni am y brechlyn. Rwy’n annog teuluoedd i drafod dros hanner tymor os nad ydynt wedi penderfynu eto. Dychrynais gyda’r adroddiadau o aflonyddu mewn canolfan frechu y penwythnos diwethaf. Er nad yw brechlynnau’n cael eu rhoi mewn ysgolion gan amlaf, rydym wedi anfon canllawiau at ysgolion i’w helpu i ddelio ag achosion o aflonyddwch gwrth\-frechlyn a gwybodaeth gelwydd pe byddent yn cael eu targedu.   


Rydym wedi cyhoeddi cyngor ychwanegol yr wythnos hon i gefnogi plant a phobl ifanc sydd â risg glinigol uwch ac oedolion sy'n agored iawn i niwed yn glinigol mewn lleoliadau addysg. Mae hyn wedi'i gyd\-gynhyrchu gyda rhanddeiliaid yn dilyn galwadau am wybodaeth ychwanegol. Hoffwn ddiolch iddynt am ymgysylltu adeiladol wrth ddatblygu'r canllawiau hyn i gefnogi ysgolion. 


Rwy’n ymwybodol bod pryderon am gael gafael ar athrawon cyflenwi oherwydd salwch staff, neu oherwydd bod staff yn aros am brofion PCR, er enghraifft. Rwy’n ymwybodol, o’r asiantaethau fframwaith, bod gwiriadau'r Gwasanaeth Datgelu a Gwahardd (DBS) yn cymryd mwy o amser na'r disgwyl, ac mae fy swyddogion wedi ysgrifennu at y Gwasanaeth Datgelu a Gwahardd i drafod hyn ar frys. Gallaf hefyd gadarnhau ein bod yn parhau i ddarparu cyllid drwy’r Gronfa Galedi i helpu gydag athrawon cyflenwi ar gyfer athrawon a chynorthwywyr addysgu sy’n sâl gyda Covid\-19, neu sy’n gorfod hunanynysu. Bydd hyn yn parhau tra bo’r cyfraddau yn uchel.


Mae’r dyfeisiau monitro CO2 wedi dechrau cael eu danfon yr wythnos hon. Dyma’r cyntaf o dri chyflenwad, lle bydd 30,000 o ddyfeisiau monitro yn cael eu darparu i awdurdodau lleol, colegau a phrifysgolion i’w dosbarthu ar draws ystafelloedd dosbarth, ystafelloedd seminar a darlithfeydd. Dylai’r gwaith o gyflwyno’r ‘dyfeisiau monitro goleuadau traffig’ fod wedi’i gwblhau erbyn canol mis Tachwedd. Mae canllawiau ar ddefnyddio’r dyfeisiau monitro CO2 newydd wedi’u llunio gyda phartneriaid allweddol ac wedi’u hanfon at awdurdodau lleol, colegau a phrifysgolion. 


Yn olaf, rydym yn darparu £3\.31 miliwn i wella awyru mewn ysgolion, colegau a phrifysgolion, i greu amgylcheddau dysgu mwy diogel i ddisgyblion, myfyrwyr a staff. Bydd y buddsoddiad hwn ar gyfer gwella awyru, ynghyd â chyflwyno dyfeisiau monitro CO2, yn helpu i wella ansawdd aer mewn ysgolion a sicrhau tawelwch meddwl ynghylch hynny wrth inni symud i’r misoedd oerach. Roedd y cyllid yn wreiddiol wedi’i neilltuo dros dro i beiriannau Osôn ar gyfer lleoliadau addysg. Mae adolygiad gan Grŵp Cynghori Technegol ar sail crynodeb cyflym o’r dystiolaeth gan Ganolfan Dystiolaeth Covid\-19 Cymru, a gyhoeddwyd heddiw, yn dod i’r casgliad bod mesurau eraill – fel gwella awyru – yn fwy effeithiol o ran lleihau lledaeniad COVID\-19\.      


Caiff ein dulliau gweithredu eu llywio gan y dystiolaeth ddiweddaraf, yr ydym yn ei hadolygu'n barhaus a thrwy drafodaethau gyda'n partneriaid ym mhob rhan o'r system addysg.


Edrychaf ymlaen at siarad â'n holl benaethiaid yng Nghymru yn ddiweddarach heddiw am sut y gallwn gynllunio ar gyfer y dyfodol fel y gallwn gefnogi ein holl ddysgwyr i symud ymlaen a ffynnu. Byddaf yn cyfarfod â dysgwyr hefyd, i glywed yn uniongyrchol eu barn a'u profiadau o ysgolion a cholegau ar hyn o bryd ac yn y misoedd i ddod. 







Translation:


 
I would like to update members on our ongoing work to minimise disruption to education and ensure all settings remain as safe as possible.  


I would like to repeat my heartfelt thanks to the education community for their continued hard work in supporting our young people through this challenging time.


School attendance has risen for the second week in a row. An average of 87\.4% of all pupils were in attendance in school over the week of 4 October to 8 October. This is at a time when community transmission remains very high.


While I am pleased that attendance continues to rise, alongside the analysis of data which we undertake on an ongoing basis, it is important that we have the best possible understanding of what is happening on the ground. I have therefore asked my officials to undertake a comprehensive review of attendance patterns, to inform development of future policy interventions in this space. As well as analysing and interpreting data sources on current attendance/non\-attendance rates in Welsh schools. This work will involve working with education stakeholders to collect intelligence on the emerging situation and what measures/interventions are needed to better re\-engage learners. Attendance guidance for schools was also published this week to reflect the current context. 


Infection rates in 10 – 19 year olds appear to be levelling off, as seen by the latest Public Health Wales Education weekly statistics. This is in line with Welsh Government modelling. However, it is important we remain cautious and we will need to wait a couple of weeks before confirming a trend. 


Very few healthy children and young people with Covid\-19 infection go on to have a severe disease. However, we know that the vaccine programme can play a key role in reducing the spread of the disease, and also help to reduce the need for children to have time off school. I am therefore pleased to confirm that:


* 85% of the over 16 population are fully vaccinated.
* Nearly 74% of 16 – 17 year olds have been vaccinated.
* More than 22% of 12 – 15 year olds have now received a vaccine. We are on track to offer one dose to all 12 – 15 year olds by 1 November.
* 93% of the education workforce are vaccinated.


Public Health Wales have developed information for children and parents on the vaccine. I would urge families to discuss over half term if they are undecided. I was appalled by reports of harassment at a vaccination centre last weekend. While vaccines are being administered away from school settings in most cases, we have sent guidance to schools to support them on how to deal with anti\-vaccine harassment and hoax information should they be targeted. 


We have published this week additional advice to support children and young people with higher clinical risk and clinically extremely vulnerable adults in education settings. This has been co\-produced with stakeholders following calls for additional information. I would like to thank them for constructive engagement in developing this guidance to support schools.  


I am aware there are concerns about accessing supply cover due to staff illness, or awaiting PCR tests for example.  I am aware, from the framework agencies, that the Disclosure and Barring Service (DBS) checks are taking longer than expected. My officials have written to the DBS to discuss this urgently. I can also confirm that we are continuing to provide funding via the Hardship Fund to support supply cover for teachers and teaching assistants who are off sick with Covid\-19, or are required to self\-isolate, this will continue while rates remain high.


Deliveries of CO2 monitors started this week.  This is the first of three deliveries which will see 30,000 monitors provided to local authorities, colleges and universities to distribute across classrooms, seminar rooms and lecture halls.  The rollout of the ‘traffic light monitors’ should be complete by mid\-November.  Guidance on how to use the new CO2 monitors has been developed with key partners and issued to local authorities, colleges and universities. 


Finally, we are providing £3\.31 million to improve ventilation in schools, colleges and universities to create safer learning environments for pupils, students and staff.  This investment for ventilation improvements, along with the rollout of CO2 monitors, will help improve and provide reassurance of air quality in schools as we move into the colder months. The funding had originally been provisionally earmarked for Ozone machines for educational settings.  A Technical Advisory Group (TAG) review informed by a rapid evidence summary from the Wales Covid\-19 Evidence Centre, published today concludes that other measures – such as improvements to ventilation \- are more effective at reducing the spread of COVID\-19\.      


Our approaches are informed both by the latest evidence, which we keep under review and by discussions with our partners in all parts of the education system. 


I look forward to talking to all our head teachers in Wales later today about how we can plan for the future so that we can support all our learners to progress and thrive and I will be meeting with learners also, to hear directly from them their views and experiences of schools and colleges at present and in the months ahead.